 **Българска Педиатрична Асоциация**

**BULGARIAN РEDIATRIC ASSOCIATION**

София 12 декември 2018

**ДО:**

**Д-Р ДАНИЕЛА ДАРИТКОВА**

**ПРЕДСЕДАТЕЛ НА КОМИСИЯТА**

**ПО ЗДРАВЕОПАЗВАНЕТО КЪМ НАРОДНОТО СЪБРАНИЕ**

**ОТНОСНО:** Предстоящо разглеждане на Законопроект за изменение на Закона за лечебнитезаведение № 802-01-54

**УВАЖАЕМА Д-Р ДАРИТКОВА,**

Във връзка с внесения законопроект от името на УС на БПА изразявам следното становище:

1. Самият законопроект е очевидно законодателен акт, чрез който се дава възможност да се промени статута на Клинична болница „Лозенец“.
2. В мотивите за законопроекта става ясно, че тази промяна е с цел да се промени статута на Клинична болница „Лозенец“, превръщайщи я в първото многопрофилно лечебно заведение за болнична помощ осигуряващо комплексно лечение на деца.
3. В този контекст е необходимо поне следното:
   1. Предварително задание за структурата на подобна болница (каквато в България няма).
   2. Принципно тя трябва да е следната:

* изключително добре разгърнат консултативен блок с всички специалности, в които се работи с деца.
* Стационарен блок, който дава възможност за приемане на деца от новородени до 18 г. възраст във всички специалности в които се работи с деца.
* Под всички специалности, работещи с деца трябва да се разбира патология изискваща стандартно терапевтично поведение, както и такава, при която се изисква интервентна или хирургическа процедура.

1. Това налага много сериозен и задълбочен анализ на материално-техническата база на клинична болница „Лозенец“ и доколко в сегашното си състояне може да удовлетвори представените по-горе постановки.
2. Реалността е такава, че основаването на голяма поливалентна педиатрична (университетска) болница изисква решаването на изключително много „дребни въпроси“:
   1. Предполага се сливането (преминаването) на много клинични звена от редица ЛЗ към новата структура. Световният опит показва, че подобна операция изисква много внимателен и разумен подход.
   2. Това ще наложи сериозна промяна в съществуващата болнична структура в София. Ще бъдат засегнати най-малко 10 ЛЗ.
   3. Концентрирането на всички квалифицирани и хабилитирани кадри в областта на педиатрията и други специалности, работещи с деца трябва да разреши и въпросът за ползването на тази база от две университетски структури: МФ при МУ-София и МФ към СУ „Климент Охридски“.
3. Намерението на Министър Ананиев Новата структура (това го няма в законопроекта) да се създаде по чл. 5 от ЗЛЛ е изключително важен аспект от предвидените промени. За първи път държавата ще е пряко ангажирана във финансиране на болнично заведение за деца, независимо от договора с НЗОК.
4. Българската педиатрична асоциация се солидаризира изцяло с изказаната от Инициативния комитет позиция за построяване на Детски здравен парк (приложена).

С уважение:

Проф.Владимир Пилософ

(Председател на Българската педиатрична асоциация)